stanford-oval/wikipedia huggingface dataset:
กองบัญชาการตำรวจนครบาล

| กองบัญชาการตำรวจนครบาล Metropolitan Police Bureau |
| --- | --- |
ตราสัญลักษณ์
อักษรย่อ: บช.น.
ข้อมูลองค์กร
ก่อตั้ง: 1862; 163 ปีที่แล้ว (1862)
โครงสร้างเขตอำนาจ
เขตอำนาจในการปฏิบัติการ: ประเทศไทย

เขตความรับผิดชอบของสถานีตำรวจนครบาลต่าง ๆ
ขนาด: 503 sq mi (1,300 km2)
จำนวนทั้งหมด: 8.281 ล้าน
เขตอำนาจตามกฎหมาย: กรุงเทพมหานคร, ประเทศไทย
ลักษณะทั่วไป: ตำรวจท้องที่ หน่วยงานฝ่ายพลเรือนส่วนท้องถิ่น
สำนักงานใหญ่: 323 อาคารกองบัญชาการตำรวจนครบาล ถนนศรีอยุธยา เขตดุสิต กรุงเทพมหานคร
 
ผู้บริหารหน่วยงาน: พลตำรวจโท สยาม บุญสม,  ผู้บัญชาการ
กองบังคับการ:  15  กองบ้งคับการอำนวยการ กองบัญชาการตำรวจนครบาล   กองบังคับการสืบสวนสอบสวน กองบัญชาการตำรวจนครบาล   กองบังคับการตำรวจนครบาล 1   กองบังคับการตำรวจนครบาล 2   กองบังคับการตำรวจนครบาล 3  กองบังคับการตำรวจนครบาล 4   กองบังคับการตำรวจนครบาล 5   กองบังคับการตำรวจนครบาล 6   กองบังคับการตำรวจนครบาล 7   กองบังคับการตำรวจนครบาล 8   กองบังคับการตำรวจนครบาล 9   กองบังคับการตำรวจจราจร   กองบังคับการสายตรวจและปฏิบัติการพิเศษ   กองบังคับการอารักขาและควบคุมฝูงชน   ศูนย์ฝึกอบรม กองบัญชาการตำรวจนครบาล 
สิ่งอำนวยความสะดวก
รถตำรวจลาดตระเวน: 6,000 คัน
เว็บไซต์
metro.police.go.th
กองบัญชาการตำรวจนครบาล เป็นหน่วยงานอยู่ในสำนักงานตำรวจแห่งชาติมีหน้าที่ดูแลรักษาความปลอดภัยในเขตกรุงเทพมหานคร มีกองบังคับการทั้งหมด 15 กองบังคับการ และ 1 กองกำกับการที่ขึ้นตรงผู้บัญชาการ  ในวันที่ 5 กุมภาพันธ์ พ.ศ. 2568 ผู้บัญชาการตำรวจนครบาล คือ พลตำรวจโท สยาม บุญสม รองผู้บัญชาการได้แก่ พลตำรวจตรี ธีรเดช ธรรมสุธีร์ พลตำรวจตรี ชัยพัชร์ ศรีประเสริฐ พลตำรวจตรี วสันต์ เตชะอัครเกษม พลตำรวจตรี สมควร พึ่งทรัพย์ พลตำรวจตรี นพศิลป์ พูลสวัสดิ์ พลตำรวจตรี พลทิต ไชยรส พลตำรวจตรี อำนาจ ไตรพจน์ พลตำรวจตรี ชรินทร์ โกพัฒน์ตา พลตำรวจตรี วัชระ วงศ์สง่า พลตำรวจตรี มานพ สุคนธ์ธนพัฒน์ พลตำรวจตรี พัลลภ แอร่มหล้า พลตำรวจตรี ชูสวัสดิ์ จันทร์โรจนกิจ
ประวัติ

พ.ศ. 2405 พระบาทสมเด็จพระจอมเกล้าเจ้าอยู่หัว ได้ทรงพระกรุณาโปรดเกล้าฯ แต่งตั้ง กัปตัน เอส.เย.เบิร์ด เอมส์ ชาวอังกฤษ เป็นผู้ตั้งกองตำรวจในพระนครเป็นครั้งแรกโดยนำเอารูปแบบอย่างมาจากตำรวจอังกฤษ
พ.ศ. 2435 พระบาทสมเด็จพระจุลจอมเกล้าเจ้าอยูหัว ทรงพระกรุณา กิจการตำรวจในสมัยโบราณ โปรดเกล้าให้พระเจ้าน้องยาเธอ กรมหมื่นดำรงราชานุภาพ รับตำแหน่ง เสนาบดีว่าการ กรมมหาดไทย ดูแลตำรวจภูธร และให้พระเจ้าน้องยาเธอกรมหมื่นเรศวรฤทธิ์ เป็นเสนาบดีว่าการกรมพระนครบาล ดูแลตำรวจนครบาล (ขณะนั้นเรียก พลตระเวน) พระราชภารกิจในพระบาทสมเด็จพระพุทธเจ้าหลวง
พ.ศ. 2458 พระบาทสมเด็จพระมงกุฎเกล้าเจ้าอยู่หัว ประกาศรวมพลตระเวนกับกรมตำรวจภูธรเป็นกรมเดียวกัน และได้มีประกาศแต่งตั้งอธิบดีกรมตำรวจและกรมพลตระเวน
พ.ศ. 2465 ได้โปรดเกล้าฯ แต่งตั้งให้ พระยาอธิกรณ์ประกาศ (หลุย จาติกวณิช) ดำรงตำแหน่ง ผู้บัญชาการตำรวจนครบาล ซึ่งนับได้ว่า คำว่า ผู้บัญชาการตำรวจนครบาล ได้เริ่มใช้อย่างเป็นทางราชการตั้งแต่บัดนั้นเป็นต้นมา
พ.ศ. 2475 ประเทศไทยได้มีการเปลี่ยนแปลงการปกครอง ฐานะการเงินของประเทศอยู่ในวิกฤติมีการยุบหน่วยงานไปมาก ซึ่งปรากฏว่า กองบัญชาการตำรวจนครบาล ก็ถูกยุบลงคงเหลือแต่เพียงกองบังคับการเท่านั้น
พ.ศ. 2491 ได้มีการรื้อฟื้นจัดตั้งกองบัญชาการตำรวจนครบาลขึ้นอีกครั้งหนึ่ง ซึ่งปรากฏตามพระราชกฤษฎีกาจัดวางระเบียบราชการกรมตำรวจ ในกระทรวงมหาดไทย ลงวันที่ 24 สิงหาคม 2491
พ.ศ. 2504 กองบัญชาการตำรวจนครบาลได้มีสถานที่ทำการเป็นของตนเองที่สะพานผ่านฟ้า จนกระทั่งต่อมาเมื่อวันที่ 14 ตุลาคม พ.ศ. 2516 กองบัญชาการตำรวจนครบาลที่ผ่านฟ้าได้ถูกเผาทำลายเสียหายจนหมดสิ้น จึงต้องย้ายที่ทำการมาตั้งอยู่รวม กองบังคับการตำรวจดับเพลิงพญาไท
รายชื่อผู้บัญชาการ

1. พลตำรวจโท พระยาอธิกรณ์ประกาศ (หลุย จาติกวณิช) พ.ศ. 2465 - พ.ศ. 2472
2. พลตำรวจตรี พระยาพลพรรคภิบาล (น้อม ศาตะมาน) พ.ศ. 2472 - พ.ศ. 2473
3. พลตำร​วจ​ตรี พระยาอาษาพลนิกร (อึ่ง อรรถจินดา) พ.ศ. 2473 - พ. ศ. 2475
4. พลตำรวจเอก พระพินิจชนคดี (พินิจ อินทรทูต) พ.ศ. 2480 - พ.ศ. 2487 (สมัยที่ 2 พ.ศ. 2494 - พ.ศ. 2495)​
5. พลตำร​วจ​เอก หลวงชาติตระการโกศล (เจียม ลิมปิชาติ) พ.ศ. 2487 - พ. ศ. 2489
6. พลตำรวจโท จำเนียร วาสนะสมสิทธิ์ พ.ศ. 2491 - พ.ศ. 2491 (สมัยที่ 2 พ.ศ. 2495 - พ.ศ. 2499)
7. พลตำรวจเอก เผ่า ศรียานนท์ พ.ศ. 2491 - พ.ศ. 2492
8. พลตำรวจโท หลวงสัมฤทธิ์สุขุมวาท พ.ศ. 2492 - พ.ศ. 2494
9. พลตำรวจโท หลวงแผ้วพาลชน พ.ศ. 2495 - พ.ศ. 2498
10. พลตำรวจโท ขุนพิชัยมนตรี พ.ศ. 2499 - พ.ศ. 2500
11. พลตำร​วจ​โท ขุนจำนงรักษา พ.ศ. 2501 - พ.ศ. 2502
12. พลตำรวจโท ประจวบ กีรติบุตร พ.ศ. 2503 - พ.ศ. 2509
13. พลตำรวจโท ต่อ​ศักดิ์​ ยมนาค พ.ศ. 2509 - พ.ศ. 2513
14. พลตำรวจโท มนต์ชัย พันธุ์คงชื่น พ.ศ. 2513 - พ.ศ. 2516
15. พลตำรวจโท ณรงค์ มหานนท์ พ.ศ. 2516 - พ.ศ. 2519
16. พลตำรวจโท วิเชียร แสงแก้ว พ.ศ. 2519 - พ.ศ. 2520
17. พลตำรวจโท สุวรรณ รัตนชื่น พ.ศ. 2520 - พ.ศ. 2522
18. พลตำรวจโท เสน่ห์ สิทธิพันธุ์ พ.ศ. 2522 - พ.ศ. 2524
19. พลตำรวจโท จำรัส จันทขจร พ.ศ. 2524 - พ.ศ. 2525
20. พลตำรวจโท พิชิต มีปรีชา พ.ศ. 2525 - พ.ศ. 2525
21. พลตำรวจโท มานะ วงศ์สมบูรณ์ พ.ศ. 2526 - พ.ศ. 2528
22. พลตำรวจโท แสวง ธีระสวัสดิ์ พ.ศ. 2528 - พ.ศ. 2529
23. พลตำรวจโท สำเนา วิทิศวรการ พ.ศ. 2529 - พ.ศ. 2530
24. พลตำรวจโท มนัส ครุฑไชยันต์ พ.ศ. 2530 - พ.ศ. 2532
25. พลตำร​วจ​โท วินิจ เจริญศิริ พ.ศ. 2532 - พ.ศ. 2533
26. พลตำรวจโท วิโรจน์ เปาอินทร์ พ.ศ. 2533 - พ.ศ. 2535
27. พลตำรวจโท ณรงค์ เหรียญทอง​ พ.ศ. 2535 - พ.ศ. 2535
28. พลตำรวจโท จำลอง เอี่ยมแจ้งพันธุ์ พ.ศ. 2535 - พ.ศ. 2536
29. พลตำรวจโท ชัยสิทธิ์ กาญจนกิจ พ.ศ. 2536 - พ.ศ. 2537
30. พลตำรวจโท โสภณ วาราชนนท์ พ.ศ. 2537 - พ.ศ. 2540
31. พลตำรวจโท ทวี ทิพย์รัตน์ พ.ศ. 2540 - พ.ศ. 2541
32. พลตำรวจโท วรรณรัตน์ คชรักษ์ พ.ศ. 2541 - พ.ศ. 2543
33. พลตำรวจโท อนันต์ ภิรมย์แก้ว พ.ศ. 2543 - พ.ศ. 2545
34. พลตำรวจโท ดำรงศักดิ์ นิลคูหา พ.ศ. 2545 - พ.ศ. 2546
35. พลตำรวจโท ธานี สมบูรณ์ทรัพย์ พ.ศ. 2546 - พ.ศ. 2547
36. พลตำรวจโท ปานศิริ ประภาวัต พ.ศ. 2547 - พ.ศ. 2548
37. พลตำรวจโท วิโรจน์ จันทรังษี พ.ศ. 2548 - พ.ศ. 2550
38. พลตำรวจโท อดิศร นนทรีย์ พ.ศ. 2550 - พ.ศ. 2550
39. พลตำรวจโท อัศวิน ขวัญเมือง พ.ศ. 2550 - พ.ศ. 2551
40. พลตำรวจโท สุชาติ เหมือนแก้ว พ.ศ. 2551 - พ.ศ. 2552
41. พลตำรวจโท วรพงษ์ ชิวปรีชา​ พ.ศ. 2552 - พ.ศ. 2552
42. พลตำรวจโท สัณฐาน ชยนนท์ พ.ศ. 2552 - พ.ศ. 2553
43. พลตำรวจโท จักรทิพย์ ชัยจินดา พ.ศ. 2553 - พ.ศ. 2554
44. พลตำรวจโท วินัย ทองสอง พ.ศ. 2554 - พ.ศ. 2555
45. พลตำรวจโท คำรณวิทย์ ธูปกระจ่าง พ.ศ. 2555 - พ.ศ. 2557
46. พลตำรวจโท ศรีวราห์ รังสิพราหมณกุล พ.ศ. 2557 - พ.ศ. 2558
47. พลตำรวจโท ศานิตย์ มหถาวร​ พ.ศ. 2559 - พ.ศ. 2560
48. พลตำรวจโท ชาญเทพ เสสะเวช พ.ศ. 2560 - พ.ศ. 2561
49. พลตำรวจโท สุทธิพงศ์ วงปิ่น พ.ศ. 2561 - พ.ศ. 2562
50. พลตำรวจโท ภัคพงศ์ พงษ์เภตรา พ.ศ. 2562 - พ.ศ.​ 2564
51. พลตำรวจโท สำราญ นวลมา พ.ศ. 2564 - พ.ศ.​ 2565
52. พลตำรวจโท ธิติ แสงสว่าง พ.ศ. 2565 - พ.ศ. 2567
53. พลตำรวจโท สยาม บุญสม พ.ศ. 2567 - ปัจจุบัน
ยศตำรวจเป็นยศขณะดำรงตำแหน่งและในวงเล็บเป็นระยะเวลาที่ดำรงตำแหน่ง
หน่วยงานในสังกัด

กองบังคับการอำนวยการ กองบัญชาการตำรวจนครบาล (บก.อก.บช.น.)
กองบังคับการสืบสวนสอบสวน กองบัญชาการตำรวจนครบาล (บก.สส.บช.น.)
กองบังคับการตำรวจนครบาล 1 (บก.น.1)
กองบังคับการตำรวจนครบาล 2 (บก.น.2)
กองบังคับการตำรวจนครบาล 3 (บก.น.3)
กองบังคับการตำรวจนครบาล 4 (บก.น.4)
กองบังคับการตำรวจนครบาล 5 (บก.น.5)
กองบังคับการตำรวจนครบาล 6 (บก.น.6)
กองบังคับการตำรวจนครบาล 7 (บก.น.7)
กองบังคับการตำรวจนครบาล 8 (บก.น.8)
กองบังคับการตำรวจนครบาล 9 (บก.น.9)
กองบังคับการตำรวจจราจร (บก.จร.)
กองบังคับการสายตรวจและปฏิบัติการพิเศษ (บก.สปพ.)
อรินทราช 26
กองบังคับการอารักขาและควบคุมฝูงชน (บก.อคฝ.)
ศูนย์ฝึกอบรม กองบัญชาการตำรวจนครบาล (ศฝร.บช.น.)
กองกำกับการสวัสดิภาพเด็กและสตรี (ขึ้นตรงต่อกองบัญชาการ)
แหล่งข้อมูลอื่น

เว็บไซต์อย่างเป็นทางการ
| ด ค กหน่วยงานในสังกัดสำนักงานตำรวจแห่งชาติ |
| --- | --- | --- |
| ส่วนบังคับบัญชา |  สำนักงานยุทธศาสตร์ตำรวจ  สำนักงานส่งกำลังบำรุง  สำนักงานกำลังพล  สำนักงานงบประมาณและการเงิน  สำนักงานกฎหมายและคดี  สำนักงานคณะกรรมการข้าราชการตำรวจ  สำนักงานจเรตำรวจ  สำนักงานตรวจสอบภายใน  สำนักงานเลขานุการตำรวจแห่งชาติ  กองสารนิเทศ  กองการต่างประเทศ  สำนักงานคณะกรรมการนโยบายตำรวจแห่งชาติ  กองบินตำรวจ  กองวินัย  |  |
| ส่วนป้องกัน   และปราบปรามอาชญากรรม |  นครบาล  ภูธรภาค 1  ภูธรภาค 2  ภูธรภาค 3  ภูธรภาค 4  ภูธรภาค 5  ภูธรภาค 6  ภูธรภาค 7  ภูธรภาค 8  ภูธรภาค 9  |  |
| ส่วนสนับสนุนการป้องกัน   และปราบปรามอาชญากรรม |  ตำรวจสอบสวนกลาง  ตำรวจท่องเที่ยว  ตำรวจปราบปรามยาเสพติด  ตำรวจสันติบาล  สำนักงานตรวจคนเข้าเมือง  ตำรวจตระเวนชายแดน  สำนักงานพิสูจน์หลักฐานตำรวจ  สำนักงานเทคโนโลยีสารสนเทศและการสื่อสาร  สืบสวนสอบสวนอาชญากรรมทางเทคโนโลยี  |  |
| ส่วนการศึกษา |  กองบัญชาการศึกษา  โรงเรียนนายร้อยตำรวจ  |  |
| ส่วนบริการ |  โรงพยาบาลตำรวจ  |  |
| ส่วนอื่น ๆ |  โรงพิมพ์ตำรวจ  |  |
| ด ค กหน่วยงานในสังกัดกองบัญชาการตำรวจนครบาล |
| --- | --- | --- |
| กองบังคับการตำรวจ |  นครบาล 1  นครบาล 2  นครบาล 3  นครบาล 4  นครบาล 5  นครบาล 6  นครบาล 7  นครบาล 8  นครบาล 9  |  |
| กองบังคับการ |  อำนวยการ  สืบสวนสอบสวน  ตำรวจจราจร  สายตรวจและปฏิบัติการพิเศษ  อารักขาและควบคุมฝูงชน  |  |
| หน่วยขึ้นตรง |  ศูนย์ฝึกอบรม  กองกำกับการสวัสดิภาพเด็กและสตรี  |  |
| หน่วยปฏิบัติการพิเศษ |  อรินทราช 26  |  |
 สำนักงานตำรวจแห่งชาติ  หน่วยงานในสังกัดสำนักงานตำรวจแห่งชาติ 
| ด ค ก ผู้บัญชาการตำรวจนครบาล  |
| --- | --- |
กรมตำรวจ:  พระยาอธิกรณ์ประกาศ (หลุย จาติกวณิช)  พระยาพลพรรคอภิบาล  พระยาอาษาพลนิกร  พระพินิจชนคดี (พินิจ อินทรทูต)  หลวงชาติตระการโกศล (เจียม ลิมปิชาติ)  จำเนียร วาสนะสมสิทธิ์  เผ่า ศรียานนท์  หลวงสัมฤทธิ์สุขุมวาท  หลวงแผ้วพาลชน  ขุนพิชัยมนตรี  ขุนจำนงรักษา  ประจวบ กีรติบุตร  ต่อศักดิ์ ยมนาค  มนต์ชัย พันธุ์คงชื่น  ณรงค์ มหานนท์  วิเชียร แสงแก้ว  สุวรรณ รัตนชื่น  เสน่ห์ สิทธิพันธ์  จำรัส จันทขจร  พิชิต มีปรีชา  มานะ วงศ์สมบูรณ์  แสวง ธีระสวัสดิ์  สำเนา วิทิศวรการ  มนัส ครุฑไชยันต์  วินิจ เจริญศิริ  วิโรจน์ เปาอินทร์  ณรงค์ เหรียญทอง  จำลอง เอี่ยมแจ้งพันธุ์  สิทธิ์ กาญจนกิจ  โสภณ วาราชนนท์  ทวี ทิพย์รัตน์ 
สำนักงานตำรวจแห่งชาติ:  วรรณรัตน์ คชรักษ์  อนันต์ ภิรมย์แก้ว  ดำรงศักดิ์ นิลคูหา  ธานี สมบูรณ์ทรัพย์  ปานศิริ ประภาวัต  วิโรจน์ จันทรังษี  อดิศร นนทรีย์  อัศวิน ขวัญเมือง  สุชาติ เหมือนแก้ว  วรพงษ์ ชิวปรีชา  สัณฐาน ชยนนท์  จักรทิพย์ ชัยจินดา  วินัย ทองสอง  คำรณวิทย์ ธูปกระจ่าง  ศรีวราห์ รังสิพราหมณกุล  ศานิตย์ มหถาวร  ชาญเทพ เสสะเวช  สุทธิพงศ์ วงปิ่น  ภัคพงศ์ พงษ์เภตรา  สำราญ นวลมา  ธิติ แสงสว่าง  สยาม บุญสม 
รถของเจ้าหน้าที่ตำรวจกองบังคับการสายตรวจและปฏิบัติการพิเศษ
รถตำรวจนครบาลรุ่น BMW
พนา แคล้วปลอดทุกข์

| พลเอกพนา แคล้วปลอดทุกข์ป> ช., ป.ม. |
| --- | --- |

ผู้บัญชาการทหารบก
อยู่ในวาระ
เริ่มดำรงตำแหน่ง  1 ตุลาคม พ.ศ. 2567
ก่อนหน้า: พลเอก เจริญชัย หินเธาว์
 
ข้อมูลส่วนบุคคล
เกิด: 1 กุมภาพันธ์ พ.ศ. 2510 (58 ปี) อำเภอพรหมบุรี จังหวัดสิงห์บุรี ประเทศไทย
คู่สมรส: สุภัทรา แคล้วปลอดทุกข์
ศิษย์เก่า: โรงเรียนเตรียมทหาร โรงเรียนนายร้อยพระจุลจอมเกล้า มหาวิทยาลัยโอไฮโอ
ชื่อเล่น: ปู
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ยศ:  พลเอก
ผ่านศึก: วิกฤตการณ์ติมอร์ตะวันออก

พลเอก พนา แคล้วปลอดทุกข์  (เกิด 1 กุมภาพันธ์ พ.ศ. 2510) ชื่อเล่น ปู เป็นนายทหารบกชาวไทย ปัจจุบันดำรงตำแหน่ง ผู้บัญชาการทหารบกและตุลาการทหารสูงสุด, อดีต เสนาธิการทหารบก และแม่ทัพภาคที่ 1
ประวัติ > ชีวิตส่วนตัว

พล.อ. พนา มีชื่อเล่นว่า ปู เกิดเมื่อวันที่ 1 กุมภาพันธ์ พ.ศ. 2510 ที่ตำบลบ้านหม้อ อำเภอพรหมบุรี จังหวัดสิงห์บุรี เป็นบุตรชายคนโตของ พล.อ. ปรีชา แคล้วปลอดทุกข์ อดีตที่ปรึกษาพิเศษกองทัพบก และอดีตเจ้ากรมยุทธศึกษาทหารบก กับวงศ์พรรณ แคล้วปลอดทุกข์ (สกุลเดิม:วิจารณ์ปรีชา)
ประวัติ > การศึกษา

พล.อ. พนา จบมัธยมศึกษาตอนปลายจากโรงเรียนชิโนรสวิทยาลัย รุ่น ประกายดาว จบการศึกษาจากโรงเรียนเตรียมทหาร รุ่นที่ 26 และโรงเรียนนายร้อยพระจุลจอมเกล้า รุ่นที่ 37 และปริญญาโท สาขาวิศวกรรมศาสตร์เครื่องกล จากมหาวิทยาลัยโอไฮโอ
รับราชการ

พล.อ. พนา ดำรงตำแหน่งทางราชการ ดังนี้
อาจารย์กองวิชาวิศวกรรมเครื่องกล ส่วนการศึกษา โรงเรียนนายร้อยพระจุลจอมเกล้า
ผู้บังคับการกองพันทหารราบที่ 1 กรมทหารราบที่ 31 รักษาพระองค์
ราชองครักษ์เวร
ผู้บัญชาการกองพลทหารราบที่ 11
เสนาธิการทหารบก
แม่ทัพภาคที่ 1
กระทั่งวันที่ 21 กันยายน พ.ศ. 2567 ได้มีพระบรมราชโองการโปรดเกล้าฯ ให้ พล.อ. พนา เป็นผู้บัญชาการทหารบกสืบต่อจาก พล.อ. เจริญชัย หินเธาว์
เครื่องราชอิสริยาภรณ์ > ไทย

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2560 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2555 –  เหรียญราชการชายแดน (ช.ด.)
พ.ศ. 2544 –  เหรียญจักรมาลา (ร.จ.ม.)
เครื่องราชอิสริยาภรณ์ > เหรียญสหประชาชาติ

สหประชาชาติ :
พ.ศ. 2543 –  เหรียญคณะผู้แทนสหประชาชาติในติมอร์ตะวันออก
ถนนวงแหวน

สำหรับถนนวงแหวนรอบนอกกรุงเทพมหานคร ดูที่ ถนนกาญจนาภิเษก
ถนนวงแหวนรอบในของเมืองเชฟฟีลด์ ประเทศอังกฤษ
ถนนวงแหวน เป็นถนนหรือกลุ่มถนนที่เชื่อมต่อกันมาล้อมรอบเมือง นคร หรือประเทศ จุดประสงค์ที่พบมากสุดของถนนวงแหวน คือ ช่วยลดปริมาณการจราจรในใจกลางเมือง โดยมีถนนรอบเมืองที่ผู้ขับขี่สามารถผ่านเมืองนี้ไปได้โดยไม่ต้องติดอยู่ในใจกลางเมือง
รายชื่อถนนวงแหวนในประเทศไทย

ถนนวงแหวนในประเทศไทย มีหลายสาย ในแต่ละจังหวัด ดูแลโดยกรมทางหลวง กรมทางหลวงชนบท และหน่วยงานท้องถิ่น เช่น
รายชื่อถนนวงแหวนในประเทศไทย > ถนนวงแหวนรอบกรุงเทพมหานคร

ถนนวงแหวนรอบในกรุงเทพมหานคร - ถนนรัชดาภิเษก
ถนนวงแหวนรอบนอกกรุงเทพมหานคร - ถนนกาญจนาภิเษก
รายชื่อถนนวงแหวนในประเทศไทย > ถนนวงแหวนในภาคเหนือ

ถนนวงแหวนรอบที่ 1 เชียงใหม่ - ถนนนิมมานเหมินท์ (ทางหลวงแผ่นดินหมายเลข 11 ตอนนิมมานเหมินท์) + ถนนมหิดล
ถนนวงแหวนรอบที่ 2 เชียงใหม่ - ถนนสมโภชเชียงใหม่ 700 ปี
ถนนวงแหวนรอบที่ 3 เชียงใหม่ - ถนนวงแหวนรอบเมืองเชียงใหม่
ถนนวงแหวนรอบเมืองพิษณุโลก
รายชื่อถนนวงแหวนในประเทศไทย > ถนนวงแหวนในภาคตะวันออกเฉียงเหนือ

ถนนวงแหวนรอบเมืองอุดรธานี
ถนนวงแหวนรอบเมืองขอนแก่น
ถนนวงแหวนรอบเมืองอุบลราชธานี
ถนนวงแหวนรอบเมืองร้อยเอ็ด
ถนนวงแหวนรอบเมืองบุรีรัมย์
ถนนวงแหวนรอบเมืองนครราชสีมา
ถนนวงแหวนรอบเมืองสุรินทร์
รายชื่อถนนวงแหวนในประเทศไทย > ถนนวงแหวนในภาคกลาง

ถนนวงแหวนรอบเมืองสุพรรณบุรี
รายชื่อถนนวงแหวนในประเทศไทย > ถนนวงแหวนในภาคใต้

ถนนวงแหวนรอบเมืองตรัง
อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร

| อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร |
| --- | --- |
ประตูทางเข้าอุทยานฝั่งถนนศรีอยุธยา (ประตูใหญ่) ในคราวพิธีเปิดพระบรมราชานุสาวรีย์ รัชกาลที่ 9

ประเภท: สวนสาธารณะระดับย่าน
คำขวัญ: สวนแห่งความสุขและความยั่งยืน
ที่ตั้ง: ถนนศรีอยุธยา แขวงสวนจิตรลดา เขตดุสิต กรุงเทพมหานคร 10300
พิกัดภูมิศาสตร์: 13°45′46″N 100°31′03″E﻿ / ﻿13.762850°N 100.517451°E﻿ / 13.762850; 100.517451
พื้นที่: 279 ไร่ (446,000 ตารางเมตร)
เปิดตัว: ประมาณ พ.ศ. 2568
ผู้ออกแบบ: วรรณพร พรประภา และคณะทำงานฝ่ายออกแบบ
ที่มาของชื่อ: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (พระบรมราชานุสาวรีย์, โครงการอันเนื่องมาจากพระราชดำริ)
เจ้าของ: พระบาทสมเด็จพระวชิรเกล้าเจ้าอยู่หัว
ผู้ดำเนินการ: สำนักพระราชวัง
สถานะ: กำลังก่อสร้าง
Terrain: ป่า
แหล่งน้ำ: สระน้ำรูปเลข ๙ ไทย พื้นที่ 47 ไร่
พืช: มากกว่า 4,500 ต้น จาก 55 พันธุ์ พื้นที่ 104 ไร่
Collections: พันธุ์ไม้ทรงปลูก 6 พันธุ์
ที่จอดรถ: 700 คัน (รถยนต์) 9 คัน (รถบัส)
ขนส่งมวลชน:  ยมราช, โรงพยาบาลรามาธิบดี, อุรุพงษ์
อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (อังกฤษ: King Rama IX Memorial Park) เป็นสวนสาธารณะระดับย่านบนที่ดินขนาดใหญ่จำนวน 279 ไร่ บริเวณถนนศรีอยุธยา ตรงข้ามสวนจิตรลดา พระราชวังดุสิต และแยกนางเลิ้ง จุดตัดระหว่างถนนพิษณุโลกและถนนนครสวรรค์ ในบริเวณพื้นที่แขวงสวนจิตรลดา เขตดุสิต กรุงเทพมหานคร ซึ่งเป็นเขตพระราชฐานส่วนพระองค์ในพระปรมาภิไธยพระบาทสมเด็จพระวชิรเกล้าเจ้าอยู่หัวที่ทรงรับโอนกรรมสิทธิ์มาจากสำนักงานทรัพย์สินพระมหากษัตริย์ โดยในอดีตเคยเป็นที่ตั้งของสนามม้านางเลิ้ง ซึ่งถูกรื้อถอนภายหลังจากราชตฤณมัยสมาคมแห่งประเทศไทย ในพระบรมราชูปถัมภ์ ซึ่งเป็นเจ้าของเดิม หมดสัญญาเช่าพื้นที่จากสำนักงานทรัพย์สินพระมหากษัตริย์เมื่อปี พ.ศ. 2561
อุทยานเฉลิมพระเกียรติฯ ก่อตั้งขึ้นตามพระราชประสงค์ของพระบาทสมเด็จพระวชิรเกล้าเจ้าอยู่หัวและสมเด็จพระนางเจ้าสุทิดา พัชรสุธาพิมลลักษณ พระบรมราชินี ที่ทรงตั้งพระราชหฤทัยเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยพระราชทานพื้นที่เขตพระราชฐานส่วนพระองค์ดังกล่าวให้จัดสร้างเป็นสวนสาธารณะที่ออกแบบภูมิสถาปัตยกรรมตามแบบอย่างโครงการอันเนื่องมาจากพระราชดำริ เพื่อเป็นแหล่งเรียนรู้ให้ประชาชนเข้าศึกษาและใช้ประโยชน์ตามแนวพระราชดำริจากพระราชกรณียกิจของทั้ง 2 พระองค์ ผ่านองค์ความรู้เรื่องน้ำและป่า
อุทยานเฉลิมพระเกียรติฯ มีจุดหลักคือพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ซึ่งประดิษฐานบริเวณศูนย์กลางของอุทยาน เพื่อให้ประชาชนเข้าถวายสักการะและน้อมรำลึกถึงพระองค์ การก่อสร้างอุทยานเริ่มต้นจากส่วนนี้เป็นส่วนแรก โดยพระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดาฯ พระบรมราชินี ทรงประกอบพิธีวางศิลาฤกษ์แท่นฐานพระบรมราชานุสาวรีย์เมื่อวันที่ 5 ธันวาคม พ.ศ. 2564 และทรงเปิดพระบรมราชานุสาวรีย์เมื่อวันที่ 13 ตุลาคม พ.ศ. 2565 หลังจากนั้น สำนักพระราชวังได้เปิดอุทยานเป็นการเฉพาะกิจ ทุกวันที่ 13 ตุลาคม (วันนวมินทรมหาราช) และวันที่ 5 ธันวาคม (วันพ่อแห่งชาติ) ของทุกปี เพื่อให้ประชาชนเข้าถวายสักการะพระบรมราชานุสาวรีย์ ส่วนพื้นที่อื่น ๆ ภายในอุทยาน ปัจจุบันอยู่ระหว่างการก่อสร้าง คาดว่าจะเปิดให้บริการในปี พ.ศ. 2568
ประวัติ > ภูมิหลัง

พื้นที่ของอุทยานเฉลิมพระเกียรติฯ นั้น เดิมเป็นที่ตั้งของสนามม้านางเลิ้ง ซึ่งราชตฤณมัยสมาคมแห่งประเทศไทย ในพระบรมราชูปถัมภ์ ทำสัญญาเช่าจากสำนักงานทรัพย์สินพระมหากษัตริย์ เพื่อให้บริการการแข่งม้าสำหรับคนไทย และกิจการที่เกี่ยวข้องกับม้า โดยสัญญาเช่าหมดลงเมื่อปี พ.ศ. 2561 พระบาทสมเด็จพระวชิรเกล้าเจ้าอยู่หัวจึงทรงรับโอนที่ดินดังกล่าวจากสำนักงานทรัพย์สินพระมหากษัตริย์มาอยู่ในพระปรมาภิไธยของพระองค์ และทรงผนวกเข้าเป็นส่วนหนึ่งของเขตพระราชฐานในพระราชวังดุสิตที่มีชื่อเรียกว่า "901 แลนด์"
ทั้งนี้ ในช่วงก่อนหมดสัญญาเช่า การแข่งขันม้าภายในสนามม้านางเลิ้งเกิดปัญหาเรื่องการพนันและการกำหนดผลการแข่งขันขึ้น ซึ่งพระบาทสมเด็จพระวชิรเกล้าเจ้าอยู่หัวมีพระราชดำริว่าการพนันจะส่งผลเสียเป็นวงกว้าง จนสร้างปัญหาตามมาอีกมาก ซึ่งอาจกระทบไปถึงครอบครัวของผู้เล่นเอง และทรงให้ความสำคัญกับปัญหาสิ่งแวดล้อมทางธรรมชาติและการพัฒนาคุณภาพชีวิตของประชาชน รวมถึงเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จึงพระราชทานพื้นที่นี้ให้เป็นสวนสาธารณะและแหล่งเรียนรู้ให้ประชาชนเข้าศึกษาพระราชกรณียกิจ และใช้ประโยชน์จากโครงการอันเนื่องมาจากพระราชดำริของทั้ง 2 พระองค์ ผ่านองค์ความรู้เรื่องน้ำและป่า
อนึ่ง หลังจากการปิดสนามม้านางเลิ้งไปไม่นาน สมศักดิ์ เจียมธีรสกุล ได้ระบุข่าวลือผ่านสื่อสังคมของตนว่า พระบาทสมเด็จพระวชิรเกล้าเจ้าอยู่หัวมีพระราชประสงค์ที่จะทรงสร้างกลุ่มพระราชวังส่วนพระองค์ขึ้นบนพื้นที่ของสนามม้านางเลิ้งเดิม อย่างไรก็ตาม สิ่งที่สมศักดิ์ระบุไว้มิได้เป็นเช่นนั้นแต่อย่างใด
ประวัติ > การก่อสร้าง

อุทยานเฉลิมพระเกียรติฯ เริ่มออกแบบและพัฒนาแบบตั้งแต่ปี พ.ศ. 2561 ซึ่งเป็นช่วงที่ราชตฤณมัยสมาคมฯ หมดสัญญาเช่าที่ดินสนามม้านางเลิ้ง และเริ่มต้นปรับพื้นที่ในปี พ.ศ. 2564 หลังจากการรื้อถอนสนามม้านางเลิ้งเสร็จสมบูรณ์ โดยพลตำรวจโท ภัคพงศ์ พงษ์เภตรา ผู้บัญชาการตำรวจนครบาลในขณะนั้น ในฐานะหัวหน้าเจ้าพนักงานจราจรในพื้นที่กรุงเทพมหานคร ออกข้อบังคับให้จำกัดความเร็วและห้ามใช้เสียงบริเวณโดยรอบเขตพระราชฐาน 901 แลนด์ ซึ่งเป็นที่ตั้งของโครงการก่อสร้างอุทยานเฉลิมพระเกียรติฯ เมื่อวันที่ 6 พฤษภาคม
ต่อมา สำนักพระราชวังเผยแพร่วีดิทัศน์เปิดตัวอุทยานเฉลิมพระเกียรติฯ ผ่านช่องทางสื่อสังคมเมื่อวันที่ 17 พฤศจิกายน และเริ่มต้นการก่อสร้างอย่างเป็นทางการด้วยพิธีวางศิลาฤกษ์แท่นฐานพระบรมราชานุสาวรีย์ และปลูกต้นไม้ 55 พันธุ์ จำนวน 109 ต้น เมื่อวันที่ 5 ธันวาคม พ.ศ. 2564
หลังจากเสร็จสิ้นพิธีเปิดพระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร แล้ว ยังมีหน่วยงานภาครัฐจัดกิจกรรมปลูกต้นไม้เฉลิมพระเกียรติพระบาทสมเด็จพระวชิรเกล้าเจ้าอยู่หัว ณ อุทยานเฉลิมพระเกียรติฯ อีกอย่างน้อย 2 ครั้ง ดังนี้
ครั้งที่ 1 เมื่อวันที่ 29 พฤษภาคม พ.ศ. 2567 เวลา 8:00 น. เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 โดยพระบาทสมเด็จพระวชิรเกล้าเจ้าอยู่หัวพระราชทานพระบรมราชานุญาตให้กระทรวงมหาดไทย นำพันธุ์ไม้มงคลประจำจังหวัดของประเทศไทยทั้ง 77 จังหวัด และกระทรวงการต่างประเทศ นำคณะคณะผู้แทนทางทูตและกงสุลต่างประเทศในประเทศไทย นำต้นไม้มาปลูกที่อุทยานเฉลิมพระเกียรติฯ โดยมีพลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระวชิรเกล้าเจ้าอยู่หัว เป็นประธานในพิธีเปิดกิจกรรม
ครั้งที่ 2 เมื่อวันที่ 31 มกราคม พ.ศ. 2568 เวลา 15:30 น. เนื่องในโอกาสพระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราช พ.ศ. 2568 จัดโดยสำนักงานปลัดสำนักนายกรัฐมนตรี ร่วมกับกรุงเทพมหานคร กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง โดยเน้นปลูกต้นไม้มงคลและต้นไม้หายากที่ควรอนุรักษ์เป็นหลัก เช่น ต้นตะเคียนทอง ต้นพิกุล ต้นอินจัน เป็นต้น รวมทั้งหมด 173 ต้น โดยมีแพทองธาร ชินวัตร นายกรัฐมนตรี เป็นประธานในพิธีเปิดกิจกรรม
คาดว่าอุทยานเฉลิมพระเกียรติฯ จะเปิดให้บริการในปี พ.ศ. 2568 ซึ่งเลื่อนจากกำหนดเดิมที่จะเปิดในปี พ.ศ. 2567
พระบรมราชานุสาวรีย์

| --- | --- |
พระบรมราชานุสาวรีย์หลังเสร็จสิ้นพิธีเปิด เมื่อวันที่ 13 ตุลาคม พ.ศ. 2565

ที่ตั้ง: อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ถนนศรีอยุธยา แขวงสวนจิตรลดา เขตดุสิต กรุงเทพมหานคร 10300
ผู้ออกแบบ: สำนักช่างสิบหมู่ กรมศิลปากร
ประเภท: พระบรมราชานุสาวรีย์
วัสดุ: สัมฤทธิ์, หินอ่อน
ความสูง:   พระบรมรูป: 7.70 เมตร (25.3 ฟุต)  รวมฐาน: 19.45 เมตร (63.8 ฟุต) 
เริ่มก่อสร้าง: 5 ธันวาคม 2564 (2564-12-05)
สร้างเสร็จ: 10 ตุลาคม 2565 (2565-10-10)
การเปิด: 13 ตุลาคม 2565 (2565-10-13)
อุทิศแด่: พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
พระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เป็นพระบรมราชานุสาวรีย์ที่เป็นจุดหลักสำคัญและศูนย์กลางของอุทยานเฉลิมพระเกียรติฯ ซึ่งพระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ ให้จัดสร้างขึ้นเพื่อถวายพระเกียรติยศแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยประดิษฐานบนลานรูปไข่ โอบล้อมด้วยป่าผสมผสาน มีช่องเปิดเพื่อเป็นร่องลมและเป็นแกนนำสายตาจำนวน 9 แกนตามเลขรัชกาล ทำให้ประชาชนที่อยู่บริเวณโดยรอบอุทยานเฉลิมพระเกียรติฯ สามารถมองเห็นพระบรมราชานุสาวรีย์ได้ทั้งหมด
พระบรมราชานุสาวรีย์ > รายละเอียด

พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯ ให้สำนักช่างสิบหมู่ กรมศิลปากร ดำเนินการปั้นต้นแบบพระบรมรูปพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มีความสูง 7.70 เมตร คิดเป็น 4 เท่าครึ่งของพระองค์จริง หล่อด้วยโลหะสัมฤทธิ์ มีลักษณะพระอิริยาบถประทับยืน ทรงฉลองพระองค์เครื่องแบบทหารเต็มยศของกรมทหารราบที่ 1 มหาดเล็กราชวัลลภรักษาพระองค์ พระหัตถ์ขวาทรงถือพระคทาจอมทัพภูมิพล พระหัตถ์ซ้ายทรงถือกระบี่และสายยงยศจอมทัพไทย หันพระพักตร์ไปทางพระตำหนักจิตรลดารโหฐาน พระราชวังดุสิต ซึ่งเป็นที่ประทับถาวรของพระองค์ขณะทรงพระชนม์ ประดิษฐานเหนือแท่นหินอ่อนแกะสลักฐานเป็นรูปบัวทรงสี่เหลี่ยมย่อมุม มีตราพระปรมาภิไธยย่อ ภ.ป.ร. หล่อด้วยโลหะสัมฤทธิ์ ประดิษฐานด้านหน้าแท่น รองรับด้วยฐานหินอ่อนรูปผังแปดเหลี่ยม ตามคติของพระที่นั่งอัฐทิศอุทุมพรราชอาสน์ ซึ่งเป็นสัญลักษณ์ในเบื้องแรกของการประกอบพระราชพิธีบรมราชาภิเษก แสดงความหมายว่า ทรงเป็นพระมหากษัตริย์ผู้ทรงเปี่ยมด้วยพระบรมเดชานุภาพ มีผู้แทนประชาชนชาวไทยทั้ง 8 ทิศ น้อมเกล้าน้อมกระหม่อมถวายแผ่นดินด้วยความจงรักภักดี
แท่นฐานพระบรมราชานุสาวรีย์มีความสูงทั้งหมด 9.05 เมตร บริเวณด้านหน้าของฐานทั้ง 8 ด้าน ยังประดับแผ่นคำจารึกหล่อด้วยโลหะสัมฤทธิ์ 8 แผ่น เรียงลำดับทวนเข็มนาฬิกา จารึกพระราชประวัติ พระราชกรณียกิจ และพระเกียรติคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมทั้งพระราชปณิธานของพระบาทสมเด็จพระวชิรเกล้าเจ้าอยู่หัวในการจัดสร้างพระบรมราชานุสาวรีย์ขึ้น ประกอบด้วย 8 หัวข้อ ได้แก่ พระราชประวัติ, พระราชาผู้ทรงธรรม, กลางใจราษฎร์, ปราชญ์ของแผ่นดิน, พระภูมินทร์บริบาล, นวมินทร์โลกกล่าวขาน, สืบสาน รักษา และต่อยอด และ บรมราชสดุดี รวมถึงมีแท่นหินอ่อนวางพานพุ่มหล่อด้วยโลหะสัมฤทธิ์ประดับเป็นเครื่องสักการะประกอบทั้ง 4 ทิศ
ฐานชั้นที่ 2 มีความสูง 1.50 เมตร เป็นฐานหินอ่อนสี่เหลี่ยมย่อมุม มีขอบกั้นเป็นรั้ว เปิดทางขึ้นลงทั้งหมด 2 ด้าน คือด้านหน้าและด้านหลัง และฐานชั้นที่ 1 มีความสูง 1.20 เมตร เป็นฐานหินอ่อนรูปทรงวงรี มีขอบกั้นเป็นรั้ว เปิดทางขึ้นลง 2 ด้าน ทั้งด้านหน้าและด้านหลัง เพื่อให้ประชาชนที่เข้ามาภายในอุทยานเฉลิมพระเกียรติฯ จากทั้งทางเข้าหลักฝั่งถนนศรีอยุธยา (ประตูหลัก) และทางเข้าฝั่งถนนพิษณุโลก (ตามสะพานรูปเลข ๙ ไทย) สามารถขึ้นไปสักการะพระบรมราชานุสาวรีย์ได้โดยสะดวก และมีอ่างน้ำพุหินอ่อนทรงกลมประดับไว้ทั้ง 4 มุม รวมความสูงของพระบรมราชานุสาวรีย์ทั้งหมด 19.45 เมตร แสดงความหมายว่า 19 คือ 1 + 9 = 10 หมายถึง รัชกาลที่ 10 และ 0.45 คือ 4 + 5 = 9 หมายถึง รัชกาลที่ 9